OpenLLM-France/wikimedia huggingface dataset:
# Jerry Sanders

Jerry Sanders (William Jeremiah Sanders III), va ser comercial de Fairchild Semiconductor durant els anys 60, després de treballar a Douglas Aircraft Company i Motorola. Com a part de Fairchild, a final de 1969 es va escindir i van formar AMD.
Durant el 1982 va protagonitzar un duel amb Intel quan va aconseguir establir AMD com a segona font de processadors per IBM quan aquesta empresa va decidir obrir-se a nous proveïdors per millorar la competitivitat dels seus productes.

## Referències

* ↑ «Jerry Sanders and Colleagues from Fairchild Semiconductor Found AMD» (en anglès). History of Information. [Consulta: 25 març 2023].
* ↑ «How AMD Beat Intel To 64-Bits, And Intel Struck Back - Forbes» (en anglès). Forbes. [Consulta: 25 març 2023].

## Bibliografia

* Sphoera
# Jack White

Jack White (Detroit, Michigan, 9 de juliol de 1975), nascut John Anthony Gillis, encara que sovint apareix també com Jack White III, és un músic i actor ocasional estatunidenc membre dels grups The White Stripes (juntament amb Meg White), The Raconteurs i The Dead Weather. També ha aparegut en les pel·lícules Cold Mountain (2003), Coffee and Cigarettes (2003), Walk Hard (2007), Shine a Light (2008) i Conan O'Brien Can't Stop (2011), entre d'altres. Va col·laborar en l'àlbum de Wanda Jackson The Party Ain't Over (2011).

## Discografia principal
### Amb The White Stripes

* The White Stripes (1999)
* De Stijl (2000)
* White Blood Cells (2001)
* Elephant (2003)
* Get Behind Me Satan (2005)
* Icky Thump (2007)

### Amb The Raconteurs

* Broken Boy Soldiers (2006)
* Consolers of the Lonely (2008)

### Amb The Dead Weather

* Horehound (2009)
* Sea of Cowards (2010)

### En solitari

* Blunderbuss (2012)
* Lazaretto (2014)
* Boarding House Reach (2018)
* Fear of the Dawn (2022)
* Entering Heaven Alive (2022)
* No Name (2024)

## Referències

* ↑ «Jack White to Produce Wanda Jackson». [Consulta: 14 octubre 2012].

## Enllaços externs

* Pàgina oficial (anglès)
* Pàgina oficial de The White Stripes (anglès)
* Pàgina oficial de The Raconteurs (anglès)
* Pàgina oficial de The Dead Weather Arxivat 2012-02-22 a Wayback Machine. (anglès)
* Pàgina de fans de Jack White Arxivat 2012-05-01 a Wayback Machine. (anglès)
# Bourne

«Bourne» té aquests significats:
* Geografia: Bourne (Massachusetts), població dels Estats Units a l'estat de Massachusetts.
* Personatges:
** Evan Bourne (1983), lluitador professional nord-americà.
** James Bourne (1983, Southend, Essex), cantant i compositor anglès.
** Jason Bourne, protagonista de la "Trilogia de Bourne" protagonitzat per Matt Damon.
** Peter Bourne (1956 - 2003), pilot de ral·lis de Nova Zelanda.
* Miscel·lània: Bourne Shell, intèrpret d'ordres per defecte dels sistemes Unix versió 7.
# Jordi Peix i Massip

Jordi Peix i Massip (Barcelona, 25 de març de 1944 - 5 de juliol de 2014) fou un activista agrari català, fundador del Banc dels Aliments.

## Biografia

Va estudiar enginyeria tècnica agrícola a l'Escola Superior d'Agricultura de Barcelona (1965), on va ser delegat d'Escola (1963/1965). L'any 1966 va col·laborar a la constitució de les Comissions de Pagesos. A principis dels setanta, col·labora a temps parcial, en els inicis de la gran obra que representava la Gran Enciclopèdia Catalana, pel que fa als temes agraris.
Després de treballar diversos anys a l'empresa privada, sobretot al sector de l'obra pública, l'any 1978 fou cridat a participar en la confecció del nou Departament d'Agricultura, Ramaderia i Pesca de la Generalitat de Catalunya, encara provisional, presidida per Josep Tarradellas i Joan, amb el llavors conseller Josep Roig i Magrinyà.
Nomenat director general de Producció i Indústries Agroalimentàries el mateix 1978, fou ratificat en el càrrec pels successius governs fins al 1991. Durant aquest període hagué de fer front, entre d'altres, al repte que constituí l'ingrés de l'estat espanyol a la Comunitat Econòmica Europea i la integració del sector agrari català en el marc de la Política Agrícola Comunitària.
Del 1991 al 1993 fou director de Regs de Catalunya, SA (REGSA), empresa pública d'infraestructures vinculada al Departament d'Agricultura. Amb la creació de la Direcció General del Medi Natural el 1993 en fou nomenat director general, càrrec que ocupà fins al 1999. Entre altres actuacions, propicià la reintroducció de l'os al Pirineu català. El final d'aquest període està marcat per la controvèrsia creada pels grans incendis forestals de la Catalunya central l'estiu del 1998.
Fins a la seva mort fou vicepresident de la Fundació Banc dels Aliments de Barcelona, de la qual fou cofundador el 1987, i assessor en matèria de política de regadius del Conseller d'Agricultura, Alimentació i Acció Rural. El 1988 fou guardonat amb la medalla de Cavaller del Mèrit Agricola francès, el 2008 amb la Creu de Sant Jordi i el 2012 amb la medalla d'or de la Federació Espanyola dels Bancs d'Aliments.

## Obres

* L'explotació pagesa a Catalunya (1978)
* Foc Verd II: programa de gestió del risc d'incendi forestal (1999)
* Llibre blanc del Sector Agrari catalá (2001)
* Pla Estratègic de la Caça (2003)
* La producció i la transformació agràries a l'Eix mediterrani (2004)
* Impacte de la libéralisation des échanges méditérranéens (2005)
* Les perspectives de futur del sector agroalimentari (2006)

## Referències

* ↑ «Mor als 70 anys Jordi Peix, fundador del Banc dels Aliments de Barcelona». Diari Ara. [Consulta: 5 juliol 2014].

## Enllaços externs

* Blog "Agricultura de Catalunya"
# CBV

CBV té els següents significats:
* Catalunya, illes Balears i país Valencià, acrònim per fer referència a l'àmbit geogràfic dels Països Catalans
* Confederació Brasilera de Voleibol, òrgan rector del voleibol al Brasil
* Club Beisbol Viladecans, club de beisbol de Viladecans (Baix Llobregat)
* Club Bàsquet Valls, club de basquetbol de Valls (Alt Camp)
* Club Baloncesto Valladolid, club de basquetbol de Valladolid (Espanya)
* .cbv també és l'extensió dels fitxers de base de dades de ChessBase, programari d'escacs
# CBOR

Concise Binary Object Representation (amb acrònim anglès CBOR) és un format de serialització de dades binàries basat lliurement en JSON de C. Bormann. Igual que JSON, permet la transmissió d'objectes de dades que contenen parells nom-valor, però d'una manera més concisa. Això augmenta la velocitat de processament i transferència a costa de la llegibilitat humana. Està definit a IETF.
Entre altres usos, és la capa de serialització de dades recomanada per a la suite de protocols CoAP Internet of Things i el format de dades en què es basen els missatges COSE. També s'utilitza en el protocol client a autenticador (CTAP) dins l'àmbit del projecte FIDO2.
CBOR es va inspirar en MessagePack, que va ser desenvolupat i promogut per Sadayuki Furuhashi. CBOR va ampliar MessagePack, sobretot permetent distingir les cadenes de text de les cadenes de bytes, que es va implementar el 2013 a MessagePack.
| Dades del CBOR | Element de dades 1 | Element de dades 1 | Element de dades 1 | Element de dades 1 | Element de dades 2 | Element de dades 2 | Element de dades 2 | Element de dades 2 |
| Recompte de bytes | 1 byte (capçalera de l'element de dades CBOR) | 1 byte (capçalera de l'element de dades CBOR) | Variable | Variable | 1 byte (capçalera de l'element de dades CBOR) | 1 byte (capçalera de l'element de dades CBOR) | Variable | Variable |
| Estructura | Tipus major | Recompte curt | Recompte ampliat (opcional) | Càrrega útil de dades (opcional) | Tipus major | Recompte curt | Recompte ampliat (opcional) | Càrrega útil de dades (opcional) |
| Recompte de bits | 3 bits | 5 bits | 8 bits × variable | 8 bits × variable | 3 bits | 5 bits | 8 bits × variable | 8 bits × variable |

## Referències

* ↑ «CBOR — Concise Binary Object Representation | Overview» (en anglès).
* ↑ «CoAP — Constrained Application Protocol | Overview» (en anglès). Arxivat de l'original el 2017-01-03. [Consulta: 19 novembre 2022].
* ↑ «FIDO2 Project» (en anglès). FIDO Alliance. [Consulta: 11 maig 2018].
* ↑ «Discussions on the upcoming MessagePack spec that adds the string type to the protocol». GitHub. [Consulta: 4 gener 2022].
* ↑ «RFC 8949: Concise Binary Object Representation (CBOR)». IETF, 01-12-2020.
# Brooke Adams

«Brooke Adams» té aquests significats:
* Brooke Adams (actriu) (n. 1949) és una actriu estatunidenca
* Brooke Adams, més coneguda com a Brooke Tessmacher (n. 1984), és una lluitadora professional i model estatunidenca
# Joan Brudieu (desambiguació)

«Joan Brudieu» té aquests significats:
* Joan Brudieu, músic que visqué el segle xvi
* IES Joan Brudieu, institut d'educació secundària de la Seu d'Urgell
* Passeig de Joan Brudieu, passeig de la Seu d'Urgell
* Festival Internacional de Música Joan Brudieu, festival de múscia clàssica de la Seu d'Urgell
# CINAHL

CINAHL (Cumulative Index to Nursing and Allied Health Literature) és un índex d'articles de revistes en anglès i seleccionats en altres idiomes sobre infermeria, professionals paramèdics, biomedicina i assistència sanitària.
Ella Crandall, Mildred Grandbois, i Mollie Sitner van començar un fitxer d'articles de revistes d'infermeria en la dècada de 1940. L'índex va ser publicat per primera vegada com a Cumulative Index to Nursing Literature (CINL) el 1961. El títol va canviar a Cumulative Index to Nursing and Allied Health Literature el 1977, quan el seu àmbit d'aplicació es va ampliar per incloure revistes de salut paramèdiques. Va ser el primer índex en línia, en el 1984.
L'editor, Cinahl Information Systems, va ser adquirit per EBSCO Publishing en el 2003.
CINAHL ha estat proporcionat a la Web per EBSCO Publishing, Ovid Technologies i ProQuest, a més de Cinahl Information Systems, i també proporcionat en línia per DataStar de Dialog. IEl 2006, EBSCO va anunciar la seva intenció de no renovar els acords de distribució amb els altres proveïdors i de posar CINAHL disponible exclusivament a la plataforma EBSCOhost.

## Referències

* ↑ «CINAHL Database, The». Ovid Technologies, Inc. Arxivat de l'original el 2003-03-02. [Consulta: 19 setembre 2007].Arxivat 2003-03-02 a Wayback Machine.
* 1 2 «History Then and Now». Cinahl Information Systems. EBSCO Industries, Inc. Arxivat de l'original el 2008-02-29. [Consulta: 1r abril 2008].
* ↑ «Products & Services». Cinahl Information Systems. EBSCO Industries, Inc. Arxivat de l'original el 2008-02-29. [Consulta: 19 abril 2008].
* ↑ «EBSCOhost to be the Only Platform for CINAHL and SPORTDiscus Databases». EBSCO Information Services, 06-04-2006. Arxivat de l'original el 2008-07-04. [Consulta: 8 maig 2008].

## Enllaços externs

* CINAHL a EBSCO Publishing
# CIN

CIN té els següents significats:
* Codi Internacional de Nomenclatura d'algues, fongs i plantes, conjunt de regles per a l'elaboració de la nomenclatura binomial de les plantes
* Chart Information Network, companyia encarregada de les llistes de popularitat al Regne Unit
* CIN també és l'acrònim de Cincinnati, ciutat dels Estats Units
# Janja Gora

Janja Gora és un poble a 9 km al nord-est de Plaški (comtat de Karlovac, Croàcia) i que forma part del mateix municipi. El seu nom històric és Tuk. Eclesiàsticament, forma part de l'Eparquia de Karlovac Superior de l'Església Ortodoxa Sèrbia.

## Referències

* ↑ «Архијерејско намјесништво плашчанско» (en serbi), 2018. [Consulta: 3 novembre 2021].
# Janjanbureh

Janjanbureh (també anomenada Jangjangbureh i, a l'època colonial, Georgetown), és una ciutat de Gàmbia de 4.929 habitants (2005), situada a uns 380 kilòmetres de la costa de l'Atlàntic i centre econòmic de la regió homònima, de 1.280 km² de superfície i 109.905 habitants.
La ciutat està construïda en una illa al mig del riu Gàmbia, coneguda amb el nom de Janjanbureh, McCarthy o, més habitualment, Georgetown. Com a elements destacats, té un petit mercat i algun edifici colonial, com la casa del governador i la casa dels esclaus. També hi ha un centre penitenciari en el qual els reclusos cultiven arròs.
Va ser la primera capital de la colònia de Gàmbia i centre del comerç d'esclaus.
A la rodalia hi ha alguns càmpings per a turistes, en què hi manca l'electricitat i algunes comoditats.
S'arriba a la ciutat per un ferri des de la vora del riu. Les carreteres d'accés des de Banjul són camins en mal estat.
# Joaquim Ernest de Brandenburg-Ansbach

Joaquim Ernest de Brandenburg-Ansbach -en alemany Joachim Ernst von Brandenburg-Ansbach- (Berlín, 22 de juny de 1583 - Ansbach, 7 de març de 1625) fou un noble alemany de la casa de Hohenzollern. Amb la mort del darrer príncep de la branca de Hohenzollern de Francònia el 1603, Joaquim Ernest heretà el marcgraviat de Brandenburg-Ansbach. Abans de la seva mort, el seu predecessor Jordi Frederic havia deixat establerta la partició de les seves possessions a la Francònia, de manera que Joaquim Ernest heretava el marcgraviat de Brandenburg-Ansbach, i el seu germà petit Cristià heretava el marcgraviat de Brandenburg-Kulmbach. Amb l'esclat dels conflictes religiosos a Alemanya, Joaquim Ernest s'arrenglerà en el bàndol dels protestants calvinistes, donant suport a la causa neerlandesa. Participà activament en la fundació de la Unió protestant, el 1608 al seu Estat. Enfront de la supremacia militar de l'emperador, la Unió protestant optà pel bàndol imperial. De manera que després de la Guerra dels Trenta Anys, dissolta la Unió protestant, els catòlics responsabilitzaren Joaquim Ernest d'aquesta guerra.

## Família

Era fill del duc de Prússia Joan Jordi II Brandenburg (1525 - 1598) i d'Elisabet d'Anhalt-Zerbst (1563 - 1607). El 1612 es va casar amb Sofia de Solms-Laubach (1594 - 1651), filla del comte Joan Jordi I (1546 - 1600) i de Margarida de Schonburg-Glauchau (1554 - 1606). El matrimoni va tenir cinc fills:
* Sofia (1614 - 1646), casada amb Erdmann August de Brandenburg-Bayreuth (1615 - 1651)
* Frederic (1616 - 1634).
* Albert (1617 - 1617).
* Albert (1620 - 1667), casat primer amb la princesa Enriqueta Lluïsa de Württemberg-Mömpelgard (1623-1650), després amb Sofia Margarida d'Oettingen-Oettingen (1634-1664), i finalment amb la princesa Cristina de Baden-Durlach (1645-1705).
* Cristià (1623 - 1633).

## Bibliografia

* Gerhard Taddey: Lexikon der deutschen Geschichte, Stuttgart 1998. ISBN 3-520-81303-3
* M. Spindler, A. Kraus: Geschichte Frankens bis zum Ausgang des 18. Jahrhunderts, Múnic 1997. ISBN 3-406-39451-5
* Hans-Jörg Herold: Markgraf Joachim Ernst von Brandenburg-Ansbach als Reichsfürst, Göttingen 1973. ISBN 3-525-35872-5 (Schriftenreihe der Historischen Kommission bei der Bayerischen Akademie der Wissenschaften - Schrift 10)
* Theodor Hirsch: Joachim Ernst (Markgraf von Brandenburg-Ansbach). A: Allgemeine Deutsche Biographie (ADB). Band 14, Duncker & Humblot, Leipzig 1881, S. 91.

## Enllaços externs

* http://gso.gbv.de/DB=1.28/REL?PPN=004296907&RELTYPE=TT&COOKIE=U999,K999,D1.28,E6b19cf4a-16db,I0,B9994++++++,SY,A%5C9008+1,,0,H12-23,,30-31,,50,,60-61,,73-77,,80,,88-90,NGAST,R80.38.76.67,FN
* https://portal.dnb.de/opac.htm;jsessionid=509361697E362B4AD490A8878955B59B.prod-worker4?method=showFullRecord&currentResultId=Woe%3D118712179%26any&currentPosition=1 Biblioteca Nacional Alemanya]
# Jordi II Xifilí

Jordi II Xifilí (en llatí Georgius Xiphilinus en grec Γεώργιος ὁ Ξιφιλῖνος) fou patriarca de Constantinoble entre els anys 1191 i 1198.
Va deixar escrites algunes obres de caràcter jurídic, la més important de les quals és esmentada amb el títol De Juribus Territoriorum, que fou publicada per Leunclavius a Jus Graeco-Romanum, volúm 1. pàgina 283. El menciona Fabricius a la Bibliotheca Graeca.

## Referències

* ↑ Xiphilinus, Georgius a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1308
# Cal Bonet

«Cal Bonet» té aquests significats:
* Cal Bonet (Barcelona) Masia del municipi de Barcelona
* Cal Bonet (Odèn) Masia del municipi d'Odèn
# Cal Boix

Cal Boix és un conjunt format per la masia i la pallissa al voltant de l'era terme municipal de Sant Martí de Llémena (el Gironès). La masia és un edifici de planta baixa i dos pisos pel costat de façana principal, guanyant una planta pel costat posterior degut al desnivell del terreny. De planta rectangular, està molt modificada, tot i que conserva alguns elements originaris, entre ells la porta semidovellada. La pallissa és l'element més interessant. Restaurada. És de planta baixa i un pis, amb accés a la planta superior per una escala exterior de pedra situada al costat dret i que arrenca de la barana de pedra que tanca l'era, de forma circular i situada davant de la pallissa. A planta baixa hi ha un arc rebaixat que dona accés i que genera una volta de la mateixa forma. Al primer pis, simètricament compostes, hi ha dues finestres de llinda planera de pedra, al igual que els brancals i els ampits.

## Notes

* 1 2 «Can Boix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# Cal Boixacs

Cal Boixacs és una obra de Calonge de Segarra (Anoia) inclosa a l'Inventari del Patrimoni Arquitectònic de Catalunya.

## Descripció

Aquesta cimentera industrial està situada al Km. 32 de la carretera C1412a.
Els forns estan excavats dins d'un turó. Per sobre de la porta s'aixeca un mur de pedra apuntalat amb contraforts. El seu estat ruinós impedeix l'accés a les boques dels forns, que deurien ser tres, ja que a la part superior del turó s'hi veuen tres canons.
Annexes als forns hi ha tres construccions d'obra també ruinoses i a dalt del turó hi resten una paret i una mena de torre compacta feta de maons.

## Referències

* 1 2 3 «Cal Boixacs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Jeroglífic (passatemps)

Un rebus o jeroglífic és un tipus dendevinalla lògica gràfica. És un passatemps que consisteix a descobrir una paraula o frase a partir d'una sèrie d'imatges o signes disposats en un quadre. Els signes poden consistir en lletres, nombres, notes musicals, etc. i per a la construcció de la frase és important tant llur significat com la posició relativa entre aquests. Generalment, la resolució constitueix la resposta a un enunciat donat.
Un famós i prolífic autor de jeroglífics i de molts altres tipus de passatemps en espanyol va ser Pedro Ocón de Oro.

## Referències

* ↑ Pedro Ocón de Oro: Pasatiempos Arxivat 2022-01-13 a Wayback Machine., sitio digital 'Ocón de Oro'.

## Vegeu també

* Passatemps
* Sopa de lletres
# Joaquim Torrent i Dalmau

Joaquim Torrent i Dalmau (Girona, 22 de juny de 1917 - el Prat de Llobregat, 12 de setembre de 1971) fou un futbolista català de la dècada de 1940.
La seva posició al camp era la de mig esquerre. Fou jugador de l'UD Prat entre 1939 i 1941, i aquest any fitxà pel RCD Espanyol. A l'Espanyol gaudí de pocs minuts. Quatre partits de lliga, un de promoció i cinc de copa, i acabà cedit al CF Reus Deportiu.
Marxà al Reial Múrcia, on jugà tres temporades a bon nivell, dues d'elles a primera divisió. Finalitzà la seva carrera a Reus Deportiu, CF Badalona i AE Prat.

## Referències

* ↑ Juan Pedro Martínez; Xavi Ensenyat. Cor Perico. RCD Espanyol, 2018.
* ↑ «Torrent en el Español». La Vanguardia, 20-07-1941. [Consulta: 9 abril 2019].
* 1 2 «Fitxa de Torrent». Periquito.cat. [Consulta: 9 abril 2019].
* ↑ Joaquim Torrent i Dalmau a BDFutbol
* ↑ «Los nuevos jugadores del Real Murcia». La hoja del lunes, Múrcia, pag 3, 06-09-1943. [Consulta: 9 abril 2019].
# Jornada Mundial de la Joventut de 1993

La Jornada Mundial de la Joventut de 1993 es va celebrar del 10 al 15 d'agost de 1993 a Denver, Colorado (Estats Units d'Amèrica). Va ser la primera Jornada Mundial de la Joventut celebrada a Amèrica del Nord o a una nació de parla anglesa.
La Jornada Mundial de la Joventut és un acte per a joves organitzat per l'Església Catòlica Romana. Se celebra cada dos o tres anys en diferents llocs.

## Lema

El lema escollit pel Papa Joan Pau II per a aquests dies és extret del desè capítol de l'Evangeli de Joan (Jn 10,10): Jo he vingut perquè tinguin vida i la tinguin en abundància.

## Esdeveniments

L'acte va tenir lloc en el context del 60è viatge apostòlic del Papa, en el qual, abans d'arribar a Denver, s'havia aturat a Jamaica i Mèxic. El viatge va durar del 9 al 16 d'agost de 1993.
El programa va incloure un Via Crucis entre els gratacels de la ciutat amfitriona; la vetlla i la missa final van tenir lloc dins del Cherry Creek State Park, prop de la ciutat d'Aurora, a uns 20 km del centre de Denver. Entre mig milió i un milió de joves d'un centenar de nacions van participar en els diferents actes que van tenir lloc durant els cinc dies naturals de l'esdeveniment.

## Polèmiques

L'esdeveniment va ser criticat a la cadena de televisió catòlica EWTN (Eternal Word Television Network). En un episodi de Mother Angelica Live de 1993, la mare Angèlica va criticar durament una recreació mímica de la Vía Crucis a la qual no va assistir el Papa Joan Pau II. La mare Angèlica estava especialment molesta perquè una dona interpretava a Jesús. L'arquebisbe Rembert Weakland, de l'arxidiòcesi de Milwaukee, va qualificar els comentaris de la mare Angèlica com «una de les diatribes més vergonyoses, poc cristianes, ofensives i divisories que he sentit mai». La mare Angèlica va respondre dient: «No creia que una dona que interpretava a Jesús fos ofensiva? Pot anar a posar el cap al vàter del darrere pel que fa a mi!».

## Notes

* ↑ « El lladre només ve per robar, matar i fer destrossa; jo he vingut perquè les ovelles tinguin vida, i en tinguin a desdir. » — Jn 10,10

## Referències

* ↑ [Font: ANSA, publicat en «The Revolution in a Day», Pino Vicentini, Avvenire. Divendres, 11 d'agost de 2000]
* ↑ «Use of actress in Jesus role stirs dispute» (en anglès). The Washington Post.
* ↑ «Archbishop Weakland calls Mother Angelica's statements 'disgraceful.' - Aug 14, 1993 telecast denouncing Catholic liberalism» (en anglès). Find articles.
* ↑ Arroyo, Raymond. Mother Angelica: the Remarkable Story of a Nun, Her Nerve and a Network of Miracles (en anglès), p. 243-244.